da en en en fr de da id da sv da da da da da nb nb da de en en en
De Gamle blæste i bogstaveligste forstand Glostrup ud af banen. - Svanholm Cricketklub
Søndag d. 31. maj 2009 kl. 20:35 af Henrik Pfaff
Dette så dog på ingen måde ud til at påvirke vore spillere på mindste måde. Kampen var blevet nedkortet til 2x20 overs af hensyn til fodboldelskerne, og Morten Petersson strålede om kap med solen, da det igen lykkedes for ham at tabe lodtrækningen. Stor var vores overraskelse, da Glostrup valgte at gå i marken.
Captain Morten (25*) valgte at gå i spidsen for vore tropper sammen med Kenneth Schwaner-Hansen (21), hvilket ikke så ud til at være nogen dårlig beslutning. Scoringstempoet for d’herrer mindede om twenty/twenty-kampen for ca. 2 uger, idet vi holdt omkring 9 point pr. over. Om Morten havde misforstået noget med, hvordan man scorer en 6’er: at kan man slå bolden meget højt op i luften, ja så får man automatisk 6 point, men det blev kun til et enkelt (bolden blev faktisk droppet), så Morten måtte skuffet forlade arenaen med ”kun” 25 på tavlen. Efterfølgeren Allan From (30*) havde nu luret fidusen af, så han fortsatte med at massakrere Glostrups bowlere, og sluttede af med at forsøge at ramme klubhuset, hvilket næsten lykkedes for ham. Allan Maigaard (9) skuffede lidt i forhold til sin sidste optræden, og Michael Petersson (16) gjorde sit til at holde tempoet oppe. Hermed var de pointscorende gærdespillere opbrugt, så nu var det op til Niels Pedersen (3), som i bogstaveligste løb ind i fiberskade i læggen og Flemming Søegaard (4*) at forsøge at lægge yderligere point til totalen. Så da Niels mistede sit gærde på en kaster, der tyrede bolden ned i hans pinde, dukkede nu vores 8’ende mand op, nemlig David Petersson (1*), der sammen med mor Connie bare skulle ud og kigge på lidt Old Boys-cricket. Vi var som så mange gange før kun 7 mand ved kampens start - for øvrigt lige som Glostrup, der havde fået lov til at benytte sig af Glenn Larsen som 8’ende mand. Alt i alt en fornuftig halvleg, der indbragte 125 point.
Det var nu i kasternes lod at holde Glostrup nede i scoringstempo, da vi kunne se, at de havde mindst 6 mand med potentiale til hurtige 25 point fra hver. Flemming (0 for 20) og Allan M. (1 for 29) åbnede vores innings, og Allan fik meget hurtigt gjort kål på en af dem, der skulle lave 25 – et godt greb på egen kastning. Og da Morten (3 for 28) og Allan F. (1 for 23) tog over, skulle Glostrup nu score over 7 pr. over. Som det ses af tallene, havde Morten en rigtig god dag med to flotte greb af Kenneth og Allan M., og lidt senere havde Niels ligeledes et dejligt greb næsten ude på grænsen (det var godt, han ikke skulle løbe efter den med sin fiberskade). Og da en af deres sidstegærder passerede 25 point, stoppede kampen på næstsidste bold med en total til Glostrup på 100 point. Så læser man kun tallene, ligner det jo en komfortabel sejr, men som sagt før havde Glostrup medbragt spillere, der kunne have givet dem revanche for sidste års dobbelte nederlag.
Efterfølgende var der som sædvanligt dømt hygge (det var ikke vores dommer Per Kyhe, der havde afsagt kendelse - den slags er slet ikke nødvendigt på vores hold) omkring bordene med et dejligt krus koldt skummende og forfriskende øl til de tørstende sjæle.
Svanholm 125 for 4 på 20 overs
Glostrup 100 for 5 på 19.5 overs